VS001502
Datum: 1994-05-05T02:00:00.000+02:00
datum_sodbe_i_stopnje: 2006-05-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe vida in njihove posledice
fischer: zelo hudi primeri
odskodnina: 19.878.000,00 SIT
opombe: II Ips 112/2007. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

## Škodni dogodek

Nesreča pri delu.

## Poškodba

Kemična opeklina roženic in veznic desnega in levega očesa.

## Telesne bolečine

5.077.000,00 SIT Takoj po poškodbi, vse do prihoda v bolnišnico, ko so se bolečine nekoliko umirile, je prestajal izredno hude, skoraj neznosne, bolečine. Nato je 3 tedne trpel srednje močne bolečine in 2 meseca lažje bolečine. Še vedno ga občasno peče pri spremembi temperature in svetlobe. Zaradi ponovne operacije in izvedbe kiroplastike v času od 6. do 16.10.1997 je ponovno trpel 10 dni hude bolečine, 14 dni srednje močne bolečine in 3 tedne lahke bolečine v obliki rahlega skelenja.

#### Hospitalizacija

Oškodovanec je bil dvakrat hospitaliziran, in sicer od 5.5.1994 do 9.5.1994 in od 6.10.1997 do 16.10.1997.

#### Ambulantno zdravljenje

Številni kontrolni pregledi.

#### Nevšečnosti med zdravljenjem

Jemanje pomirjeval zaradi motenj spanja in razdražljivosti ter redno jemanje kapljic proti glivičnim infekcijam.

## Strah

1.466.500,00 SIT Izredno intenziven strah je prestajal 14 dni, nato pa še 2 meseca sekundarni strah. Po ponovni operaciji je strah ponovno narasel. Še vedno ga je strah za nadaljnji razvoj poslabšanja vida, saj mu vsak pregled napove, da bo nekoč oslepel.

## Zmanjšanje življenjske aktivnosti

13.068.000,00 SIT Zaradi močno zmanjšane ostrine vida je obravnavan kot invalid I. kategorije, s priznano 90% telesno okvaro. Poškodba mu je zapustila trajne posledice, Omejen je na vseh področjih življenja. Za delo ni sposoben, onemogočen je v prostočasnih dejavnostih. Zaradi izredno slabe vidljivosti ne more brati, gledati televizije, voziti avtomobila ali se športno udejstvovati.

## Skaženost

266.500,00 SIT Vidne kemične opekline na področju obraza in oči, zaradi česar se počuti nelagodno. Ker se ne more gibati sam in nosi očala, je navzven vidno, da je slaboviden.

---

ZOR člen 200, 203